Düz Rəsullu

Düz Rəsullu — Azərbaycan Respublikasının Gədəbəy rayonunun Düz Rəsullu kənd inzibati ərazi dairəsində kənd. Düz Rәsullu inzibati әrazi dairəsinə Düz Rәsullu, Gәrmәşöylü, Göyәmli, Hüseynqulular, Rәhimli, Tәkyemişan kəndlәri daxildir.  Düz Rəsullu Gədəbəyin  mәrkәzindәn 43 km şimal-qərbindә,  Murğuz dağ silsilәsinin şimali.Şərq әtәyindәdir. Әhalisi 2011-ci il məlumatlna görə 509 nəfərdir. Kənd sakinləri heyvandarlıq vә әkinçiliklә (kartofçuluq) mәşğuldur. Kənddə tam orta mәktәb, musiqi mәktәbi, kitabxana, tibb mәntәqәsi, mәdәniyyәt evi, poçt, ATS var.

Tarixi
Düz Rəsullu kəndinin dəqiq salınma tarixi məlum deyil. Kəndin ağsaqqallarının ata-babalarından eşitdiklərinə görə  Düz Rəsullu kəndinin  300 ildən çox qədim tarixi var. Kəndin əsasını  Qazax rayonunun Dəmirçilər kəndindən köçüb gəlmiş Rəsul adlı şəxs salıb. Rəsulun nəsil ardıcdlığı üzrə-ata, oğul, nəvə, nəticə, kötükcə, ötüycə, itiycə sistemi üzrə 15 nəfərdən çox nəsl davamçıları bu kənddə doğulmuşdur.

Kənd əsasında 1993-cü ildə Düz Rəsullu inzibati ərazi vahidi yaradılmışdır.

Toponimikası
Kiçik Qafqaz dağlarının şimal yamacındadır. Oykonim düz və Rəsullu (r-nun ərazisində məskunlaşmış rəsullu nəslinin adını əks etdirən etnotoponim) komponentlərindən düzəlib, "düzənlikdə salınmış Rəsullu kəndi" mənasındadır. Toponimin birinci komponenti kəndin relyefini təyin etməklə onu ərazidəki Çay Rəsullu kəndindən fərqləndirməyə xidmət edir.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

Əhalisi
2009-cu ilin siyahıyaalınmasına əsasən kənddə 632 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

Tanınmış şəxsiyyətləri
 Nahid Hacızadə — Ssenari müəllifi, Kino redaktoru, Respublika Xatirə Kitabı redaksiyasının baş redaktoru.
 Əbülhəsən Abbasov — Fəlsəfə elmləri doktoru, professor.
 İzzət Rüstəmov — Bakı Dövlət Universitetinin sosiologiya kafedrasının müdiri, professor, fəlsəfə elmləri doktoru.
 Xəlil İsmayılov — Tarix elmləri doktoru, professor, Əməkdar mədəniyyət işçisi, Bakı Dövlət Universitetinin  kafedra müdiri.
 Nazim Hüseynli — Fəlsəfə elmləri doktoru, professor, Beynəlxalq Sosial və Pedaqoji Elmlər Akademiyasının həqiqi üzvü.
 Sabir Abbasov (alim) — Kimya elmləri namizədi, Azərbaycan Poletexnik İnstitutunun Kimya kafedrasında dosent.
 Mahəddin Abbasov (kimyaçı) — Texnika elmləri doktoru, Azərbaycan Elmlər Akademiyasının Neft-Kimya Prosesləri İnstitutunda baş elmi işçi.
 Kamil Abdullayev (iqtisadçı alim) — İqtisad elmləri namizədi.
 Cahangir Rüstəmov — Azərbaycanlı hərbçi, alay komandiri.
 Qara Məşədiyev — Fi­lo­lo­gi­ya elm­lə­ri dok­to­ru, pro­fes­sor.
 Məzahir Rüstəmov — Azərbaycanın Milli Qəhrəmanı, Birinci Qarabağ müharibəsi şəhidi.
 Vaqif Məmmədov (ssenarist) — “Əməkdar mədəniyyət işçisi”, senarist, redaktor.
 Köçəri Məmmədov — Azərbaycan operatoru.
 Yusif Zeynalov — Biologiya üzrə fəlsəfə doktoru, dosent. 
 Aşıq Altay Məmmədov və ya (Aşıq Altay http://www.elibrary.az/cgi/irbis64r/cgiirbis_64.exe?LNG=az&Z21ID=&I21DBN=AREF&P21DBN=AREF&S21STN=1&S21REF=10&S21FMT=fullwebr&C21COM=S&S21CNR=30&S21P01=0&S21P02=1&S21P03=A=&S21STR=M%C9%99mm%C9%99dov%2C%20Altay%20%C6%8Fl%C9%99ddin%20o%C4%9Flu filologiya üzrə fəlsəfə doktoru. ADMİU-nin baş müəllimi.
 Tofiq Rəsulov  — Fəlsəfə elmləri namizədi, professor, Azərbaycan Respublikasının əməkdar müəllimi.
 Fəxri Müslüm — Şair, publisist,  iqtisad üzrə fəlsəfə doktoru.
 Nizami Zeynalov (Riyaziyyat müəllimi — Azərbaycan Respublikasının əməkdar müəllimi.

İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.

Həmçinin bax
Düz Rəsullu bələdiyyəsi
Gədəbəy rayonu
Gərməşöylü
Hüseynqulular
Rəhimli (Gədəbəy)
Təkyemişan

Xarici keçidlər
Azərbaycan Respublikası Gədəbəy Rayon İcra Hakimiyyəti

İstinadlar

Kateqoriya:Gədəbəy rayonunun kəndləri